section_heading: PlayStation Move
paragraph_text: U sedmoj generaciji kućnih konzola najuspješniji je bio Wii, pa su Sony i Microsoft razvili svoje uređaje za pratnju pokreta. Sony je za PlayStation 3 razvio PlayStation Move i izbacio ga na tržište u rujnu 2010. Sonyeva tehnologija je identična Nintendovoj po tome što oboje koriste upravljač (Microsoftov Kinect radi bez upravljača). PlayStation Eye je web kamera koja prati pokret upravljača i pretvara ga u pokret u igri. Sony i dan danas koristi ovu tehnologiju s PlayStation VR-om za PlayStation 4.